Rusul Daniil Medvedev, finalist anul trecut, îl va înfrunta pe danezul Holger Rune în sferturile de finală ale turneului de tenis ATP Masters 1.000 de la Indian Wells (California), dotat cu premii totale de 9.495.555 de dolari.
Miercuri, Medvedev (numărul patru mondial) s-a impus în două seturi simetrice, cu 6-4, 6-4, în faţa bulgarului Grigor Dimitrov, în timp ce Rune (7 ATP) a câştigat în trei seturi în faţa americanului Taylor Fritz, campionul din 2022, cu 2-6, 7-6 (7/2), 6-3.
Holger Rune, elevul lui Patrick Mouratoglou, a întors miraculos soarta meciului cu Fritz, care a ratat o minge de meci la scorul 6-2, 5-4.
INCREDIBLE COMEBACK FROM RUNE!
March 14, 2024
Norvegianul Casper Ruud (numărul nouă mondial) l-a învins greu, cu 3-6, 7-6 (7/3), 6-4 pe ''veteranul'' francez Gael Monfils (37 ani, 54 ATP), iar în sferturi îl va întâlni pe americanul Tommy Paul (17 ATP).
Paul l-a învins fără drept de apel în optimi pe italianul Luca Nardi (123 ATP), cel care furnizase o surpriză uriaşă în turul al treilea, eliminându-l pe liderul mondial, sârbul Novak Djokovic.
Rezultatele înregistrate miercuri în optimile de finală ale probei masculine de simplu la Indian Wells:
Tommy Paul (SUA/N.17) - Luca Nardi (Italia) 6-4, 6-3
Casper Ruud (Norvegia/N.9) - Gael Monfils (Franţa) 3-6, 7-6 (7/3), 6-4
Daniil Medvedev (Rusia/N.4) - Grigor Dimitrov (Bulgaria/N.13) 6-4, 6-4
Holger Rune (Danemarca/N.7) - Taylor Fritz (SUA/N.12) 2-6, 7-6 (7/2), 6-3